b'\n_START_ARTICLE_\nJablanov cveto\xc5\xbeer\n_START_SECTION_\nOpis\n_START_PARAGRAPH_\nOdrasla \xc5\xbeival dose\xc5\xbee v dol\xc5\xbeino do 6\xc2\xa0mm, letati pa za\xc4\x8dne v marcu. Odrasli hro\xc5\xa1\xc4\x8di so sivo rjavi in imajo na pokrovkah svetlo pre\xc4\x8dno liso. \xc5\xa0kodo na cvetovih jablan delajo predvsem li\xc4\x8dinke hro\xc5\xa1\xc4\x8dev, \xc4\x8deprav mlade nabrekle brste objedajo tudi odrasle \xc5\xbeivali. Samice odlo\xc5\xbeijo jaj\xc4\x8deca v luknjice brstov, ki so jih naredile med hranjenjem. Iz teh jaj\xc4\x8dec se \xc4\x8dez 5 do 10 dni izle\xc5\xbeejo gosenice, ki izjedajo notranjost cveta. Hranijo se s pesti\xc4\x8di in pra\xc5\xa1niki, v zadnji fazi pa objedajo tudi plodnico. Samica odlo\xc5\xbei v vsak cvet le po 1 jaj\xc4\x8dece, skupaj pa odlo\xc5\xbei od 80 do 100 jaj\xc4\x8dec. Prezimujejo odrasle \xc5\xbeu\xc5\xbeelke, ki zimo pre\xc5\xbeivijo pod lubjem ali med odpadlim listjem v gozdovih ali grmovju. V sadovnjake se vrnejo spomladi, tik pred cvetenjem sadnega drevja.'